Xisbiga KULMIYE wuxuu hore u caddeeyey mawqifkiisa ku wajahan waxyaalaha Geeska gaar ahaan Soomaaliya ka socda, waxaanu soo dhoweeyey nabadgelyada iyo deganaanshaha ka dhashay in badan oo dhulka Soomaaliya ka mid ah, isla markaana wuxuu talooyin ugu soo jeediyey labada dhinac ee maxkamadaha iyo maamulka Baydhaba labaduba inay dhawraan degaanshaha iyo nabadgelyada mandiqadda Geeska gaar ahaan dalalka jaarka la ah oo ay Somaliland ku jirto.
